
Mistefa Hicrî: 


Dem, dema kiryarê ye 


Hesen Şerefî: 


tti 


'Em pêbend û ber- 
pirsyar nînin, di hem- 
berî tu lihevkirinekê, di 
navbera rejîma îranê û 
hikûmeta Herêma Kurd- 
ist Kurdistanê de”. 


vM 


N awenda lêkolîna Ro- 
jhilata Navîn (MERI) 
di heyama rojên 4 heya 6’ê 
Xezelwerê li bajarê Hew- 
lêrê konferansek li jêr navê 
“Pêşeroja Rojhilata Navîn, 
kêşe û derfet’’ bi rê ve bir. 


vê beşa Kurdistanê de xiste 
rû. 


Di panela duyem ya vê kon- 
feransê de, hizbên Kurdistanî 
ên opozisyona rejîma îranê 
bas û têbîniyên xwe derheq 
guhertinên navçe û îranê û 
Kurdistanê xistin ber bas. 
Mistefa Hicrî sekreterê giştî 
ê PDKÎ di yek ji panelên 
vê konferansê de helwestên 
PDKÎ derheq rewşa îro 
û erkên tevgera Kurd di 
Kurdistana îranê û armancên 
PDKÎ di destpêkirina qonaxa 
nû ya xebata xwe (rasanê) di 


Sekreterê PDKÎ di vê mijarê 
de tevî îşarekirina bi ezmûna 
Komara Îslamî ya îranê di 
Kurdistanê de ragehand: 
«Komara Îslamî ya îranê 
gotûbêjan nake, yekem li ber 
vê ku bawerî bi wan mafan 
nine. Duyem eva ku em 
wekî Kurdê Rojhilat fakter- 
eke ew qas bihêz nînin ku 
Komara Îslamî neçar bikin 
bi gotûbêjê..., ku wisa bû 
dibe em hewl bidin bibin 
hêzeke bibandor. Sekreterê 
giştî ê PDKÎ derheq hizûra 
pêşmergeyan di navxwe ya 
Kurdistabnê de ragehand: 
“Hekî di heyama 20 salên 
borî de, çi li Kurdistanê û çi li 


beşên din ên Kurdistanê kêm 
û zêde hinek xebat hebûye, 
lê niha piştî 20 salan ji me 
re eşkere bûye, ku ew yek 
tu bandorekê li ser siyaset û 
kiryarên rej îmê nadanê... lê 
hêza pêşmerge dikare alîkarê 
vê xebatê be. Eva ku me bas 
kir ku xebata çiya û bajar 
pêkve girê bidin, ew her du 
pêkve dibin ehromeke zextê, 
bo ser rejîma Komara Îslamî 
ji aliyekî ve, û ji aliyekî din 
ve palder e bo vê ku xelkê 
Kurd bi hêvî ve, tevlî refên 
xebatê bibin”. 


Mistefa Hicrî di beşeke din 
ya axivtina xwe de ragehand: 
“Em 20 salan rûniştin û me 
tenê diruşm dane, me “derdi 
dil” kiriye, ku Komara Îslamî 


wisa me dikuje, wisa me 
diçewsîne, mafê mirovan 
binpê dike. Komara Îslamî bi 
van gotinên me, ne siyasetên 
navxweyî, û ne jî iyasetên 
derekî guherîne.. lewra wekî 
rêberatî me biryar daye, ku 
dibe em bi kiryar pêngavan 
hilgirin, ew jî dûr ji diruşm û 
qise. Xelk ji dana diruşman 
mandî ye, lewra em dixwa- 
zin di partîkê de bersiva vê 
mandîbûna xelkê bidin, nabe 
jî qet em çaverê bin ku hemû 
xelkê Kurd yan îranê bi hev 
re ji me re bibin alîkar. Lê vê 
hereketa me di van 2 salên 
borî de nîşan daye, ku hekî 
em karê bi kiryar, li dijî Ko- 
mara Îslamî bikin, eva xelk 
wê piştgiriya me bike”. 


H esen Şerefî cihgirê sekreterê giştî ê 
PDKÎ di gotûbêja bi kanala BBC’ê 
re ragehand ku, em pêbend û berpirsyar 
nînin di hemberî tu lihevkirineke di 
navbera rejîma îranê û Hikûmeta Herêma 
Kurdistanê de. 


Piştî sefera heyeteke Yekîtiya Nîştimanî a 
Kurdistanê bi serperestiya Wezîrê Navx- 
we ê Hikûmeta Herêma Kurdistanê bo 
Tehranê, Nazim Debax bas ji vê kiriye, 
ku Hikûmeta Herêma Kurdistanê digel 
partiyên Rojhilat ku di Başûra Kurdistanê 
de akincî ne, rûniştin hebûye, û ew yek jî 
lêdwan û baseke zaf di rojeva siyasî de lê 
ketiye. 

Di vê derheqê de, 

Sergotar 


Pirtûka “mirovek li ser piyan” ji nivîsîna Dr. Firêdrîk Têso hate nîşandan 


Hella hellayeke 
be’ecokane 


Kerîm Perwîzî 


C ihgirê fermandê Spaha Pasdaran 
ya îranê di civînekê de, bi fer- 
mandarên vê spahê re, di Urmiyê, gef 
li dijminên xwe xwar, ku li her cihekî 
bin, ewê bikevin pey wan, û wê wan 
ji nav bibin, herwekî ku berê jî ew kar 
kirine. 


Ew qise û gefên pasdar Selamî di 
Urmiyê de, di rêûresmekê de bû ku 



bi navê rêzgirtina ji kuştiyên spah û 
îtila’atê pêk hatibû, û gotina ew kuştî, 
ew nirx û buha ye ku Spaha Pasdaran 
di heyama cuda de, di şerê Sûriyê û li 
parastina sînorên îranê de daye. 

Bixwe ew civîn û ew rêûresm berî her 
tiştî nîşander û derxerê kuştiyên spahê 
û hêzên bikirêgirtî ye, ku di heyama 
çend mehên borî de, û di dijberiya 
digel Rasan a gelê Kurd de têde çûne, 
û vê heyamê rejîm li ber barê derûniya 
hêzên xwe ên serkutkar, hejmara rast 
ya kuştiyên xwe diveşartin, û cuda 
ji vê beşa civîna rejîmê, dimîne ser 
qisên pasdar Selamî, ku di derûna xwe 
de derxerê çend rastiyan e. 


P irtûka “mirovek li ser piyan” ji 
nivîsîna Dr. Firêdrîk Têso hevalê 
nêzîk ê Dr. Qasimlo li bajarê Silê- 
maniyê de hate nîşandayîn. 

Roja Yekşemiyê heyeteke Komîsyona 
Ragehandinê a PDKÎ li roja 9’ê 
Xezelwerê beşdarî di rêûresma 
nîşandana Pirtûka “mirovek li ser 
piyan” ji nivîsîna Dr. Firêdrîk Têso, 
dostê nêzîk ê Dr. Qasimlo de kir, ku 
di nawenda çapemeniya “Xezelnûs” li 
bajarê Silêmaniyê de bi rê ve çû. 

Di vê rêûresmê de heyeteke Deftera 
Nûnertiya PDKÎ li bajarê Silêmaniyê 
bi serperestiya Tahir Mehmûdî jî 
beşdar bû. 

Di vê rêûresmê de, Tahir Mehmûdî 
endamê Komîteya Nawendî ya PDKÎ, 
sê bergên kitêban, ku li ser dîtingeh û 
nivîsîn Dr.Qasimlo hatibûn nivîsan- 
din, yan jî hatibûn wergerandin, 
pêşkêşî Dr. Têso kir. 

Dr. Firêdrîk Têso bi beşdariya 
nivîseran, û endamên nawenda 
çapemeniya Xezelnûs, û hejmarek 
ji wergerên Kurd, pirtûka xwe ya bi 
navê “mirovek li ser piyan” nîşan da. 

Di destpêkê de Dr. Firêdrîk Têso 
kêfxweşiya xwe nîşan da, ku cardin 
xwe di nava koma dostên xwe de 
dibîne, û hêvî xwest ku bikare hertim 



di nava wan dostên xwe de be, û hertim xizmeta gelê Kurd bike. 

piştre navbirî got ku ez vê pirtûkê pêşkêşî Dr. Qasimlo û Dr. Şerefkendî dikim, ku 
dostên herî mezin ên min bûne. 

piştre navbirî bas ji vê kir, ku ez hez dikim ku vê pirtûkê û gellek pirtûkên din, li 
Kurdistana Rojhilat çap bikim, lê rewşa siyasî li îranê û rejîma îranê, ew derfet ji 
her kesî standiye û serkuta xelkê dike. 

wî qala vê yekê jî kir ku niha derfeta herî baş e bo serbixweyiya Kurdistanê, 
û dibe vê derfetê ji dest nedin, jiber ku piraniya welatên Erebî û Rojavayî 
piştevaniyê ji serbixweyiya Kurdistanê dikin, û dizanin ku Kurd dostê rasteqîne ê 
azadî û denokrasiyê ye. 

Herwis bas ji vê kir, ku bi boçûna wî Kurd ne tenê li perçeyekê de, belkû li her 
beşeke Kurdistanê de, mafê wê heye ku dewleta xwe hebe û bixwe xwe îdare 
bike. Dr. Firêdrîk Têso di dawiyê de, dîsan got ku ew kêfxweş e ku xwe di Kurd- 
istanê de dibîne. 


Doma R:1 


kanala BBC’ê bi Hesen Şerefî re gotûbêjek pêk anî, û di vê derheqê de bas ji vê kir, ku em berpirs nînin, di hemberî tu li- 
hevkirinekê di navbera rejîma îranê û Hikûmeta Herêma Kurdistanê de, û ew gefên ku rejîma îranê li ser Herêma Kurdistanê 
pêk tîne, em dîsan di hember de berpirs nînin. 


Yekem aliyê wan qiseyan ew e 
kuherçend ku bi gefxwarin û bi kerb 
û kîn ve, bara derûniya xwe eşkere 
dike, û dixwaze ku rûçikê hikûmet û 
hêzeke xwedî deshilateke bihêz ji xwe 
û rejîma xwe nîşan bide, lê di rastî 
de, nîşana vê ye ku ew rejîm heya çi 
radeyekê, lerzok e, û nîşan dide ku ji 
kîderê ve ew rejîma derbê dixwe, û 
riya pêşerojê ji me re diyarî dike, ku 
em dikarin ji çi xalekê ve rejîmê bixin 
bin zextê!. 

Bi salan bû ku digotin hêzên Kurdî 
nemane û tê de çûne, û rejîma Ko- 
mara Îslamî hejmonî bi ser tewa- 
hiya navçeyê de heye, lê bi biryara 
“Rasan” a gelê Rojhilat, ku hêşta di 
pêngavên destpêkê de ye, û riyeke 
zaf li pêşiya wê, û pêngavên meztir li 
pêşiyê ne, rejîm wisa ketiye lerzê, û 
berpirs û fermandarên Spaha Pasdran 
a terorîst û destûpêwendiyên wê, zû 


Şerefî herwisa di bersiva vê pirsê de, ku hekî partiyên Rojhilata pêbendî vê lihevkirinê nebin, dibe çaverêyê helwest û di- 
jkiryaran bin, got: “Yekem eva ku şer û pevçûn li ser navçeyên sînorî bibin, dûr e ji her rastiyekê, û ew şer di nava kûrahiya 
xaka Kurdistanê de bûne. Herwisa rejîma îranê pêştir jî bi hêcetên cur bi cur gef li Hikûmeta Herêma Kurdistanê xwarine, 
û zext jê re anîne, û di van dawiyane de jî serdar Husên Selamî cihgirê giştî ê fermandê Spaha Pasdaran a rejîma îranê, gefa 
terorê li endamên partiyên Rojhilata Kurdistanê ên di Herêma Kurdistanê de xwarine. 

Cihgirê sekreterê giştî ê PDKÎ derheq danûstandina digel rejîma îranê bas ji vê kir ku ji dîtingeha îdeolojî ve, Komara Îslamî 
bawerî bi maf û daxwazkariyên me nine, lewra tiştek bi navê danûstandina digel rejîma îranê bê wate ye, û piştre em wekî 
PDKÎ, me ezmûneke tal di gotûbêja bi vê rejîmê re heye, û di derbazbûyî de jî, bi hêceta gotûbêjê, Dr. Qasimlo li ser maseya 
gotûbêjê li Viyenê şehîd kirin, lewra tu danûstandinek digel vê rejîmê encama wê tunabe. 


zû dest dikin bi gefxwarina û hawar hawarê. Rasanê hemû hejmoniya derûniya rejîmê kiriye bilqa ser avê. 

Ji aliyekî din ve, ew gefxwarina tirsinokane ya Spaha Pûasdran vê rastiyê diselimîne ku rejîma îranê, her demekê ku di 
qada siyasetê û berêkaniya rewa de, kêm tîne, berbirûyê şikestê dibe, hawar xwe dibe ber kiryarên nerewa û terorîstî, lewra 
bi hemû awayekî gefa derbelêdana li dijminan li her cihekî dinyayê de dikin, û gurzên giran li neyaran xwe didin ku ew jî 
heman terora neyaran e li derveyî welat. 

Herwekî ku salên berê ku Felahiyan bas ji şopandina dijminên nîzamê kir, û terora Berlînê lê ket, û vê carê jî pasdar Selamî , 
bêçareyî û tirs û zendeqa xwe, bi gefa terorî dipeçêvin. 

Termê şehîd Resûl Mihemedzade di cimata şehîdan a PDKÎ de bi axê hate 


spartin 


Hesen Şerefî: 


Herçend ku termê 
pîroz ê vî xebatkarê 
sadiq û rastgo, me bi 
axê spart, lê em mal- 
bata Demokrat, emê 
dirêjîderê riya Şehîd 
Resûl Mihemedzade 


û hemû şehîdên 
Kurdistanê bibin”. 

Pêşnîvroya roja Pêncşemiyê 6’ê Xezel- 
werê 1395’an ya Rojî, termê şehîd Resûl 
Mihemedzade berpirsê fêrgeha Komîsyona 
Perwerde ya PDKÎ bi beşdariya Mistefa Hicrî 
sekreterê giştî û endamên rêberî û kadr û 
pêşmergeyên PDKÎ û komek berçav ji partî 
û alî û kesayetiyên siyasî ên mêhvan, piştî 
rêje û “san” a leşkerî bona rêzgirtin ji xebat 
û tekoşîn û pîşwazî ji termê şehîd Resûl Mi- 
hemedzade di cimata Şehîdan a vê partiyê de 
bi axê hate spartin. 

Piştre Hesen Şerefî cihgirê sekreterê giştî ê 
PDKÎ bi nûnertiya ji aliyê Deftera Siyasî ya 
PDKÎ çend gotinek pêşkêş kiorin. 

Hesen Şerefî destpêkê de, bixêrhatina hemû 
hizb û aliyên siyasî û kesayetî û mêhvanên 
beşdar di vê rêûresmê de kir û bas ji vê kir: 
“Şehîd Resûl Mihemedzade di PDKÎ de 
perwerde bibû, lewra wisa kurek welatparêz û 
neteweyî bû, û li ser xaka beşeke din ji Kurd- 
istanê bo xizmet bi gel û nîştimana xwe şehîd 
bû, û selimand ku xortekî emegdar û rasteqîne 
ê gelê xwe ye”. 

Şerefî di beşeke din ya axivtina xwe de bas 
ji vê kir ku: “Herçend ku termê pîroz ê vî 
xebatkarê sadiq û rastgo, me bi axê spart, lê 
em malbata Demokrat, emê dirêjîderê riya 
Şehîd Resûl Mihemedzade û hemû şehîdên 
Kurdistanê bibin”. 

Anavbirî di dawiyê de, spasiya hemû partî û 
aliyan û kesayetiyên beşdar div ê rêûresmê d 
ekir. 



Piştre “Kinêre Mêhfer” hevjîna Şehîd Resûl Mihemedzade çend gotinek pêşkêş kirin. 

Kinêre Mêhfer di axavtina xwe de, spasiya hemû endamên PDKÎ kir, ku di xema Şehîd Resûl Mihemedzade de beşdar 
bûn, û got: “Emê bi piştevaniya hevdu, emê armancên Şehîd Resûl Mihemedzade û hemû şehîdên Kurdistanê bi cih 
bînin, û herwisa bas ji vê kir, ku Şehîd Resûl Mihemedzade hertim digot, ez di her cihekî Kurdistanê xizmetê bikim, ji 
min re cihê şanaziyê ye, lewra bi şanazî ve, di vê riyê d eşehîd bû”. 

Daxuyaniya Deftera Siyasî ya PDKÎ derheq şehîdbûna Se’îd Çurukaya naskirî bi Dr. 


Silêman 




J 


D erheq şehîdbûna pêşmergeyekî 
Kurdistanê, Deftera Siyasî ya 
PDKÎ daxuyaniyek belav kir ku 
deqa wê wiha ye: 

Daxuyaniya Deftera Siyasî ya PDKÎ 
derheq şehîdbûna pêşmergeyekî 
Kurdistanê 

Roja Yekşemiyê 9’ê Xezelwera 
1395’an a Rojî, (30.10.2016)’an, 
pêşmergeyê fîdakar, Se’îd Çu- 
rukaya naskirî bi Dr. Silêman, li 
nexweşxaneyekê di welatê Alman- 
yayê de, canê xwe pêşkêşî riya 
rizgariya Kurdistanê kir, û şehîd bû. 

Dr. Silêman li Bakura nîştiman ji 
dayîk bû, û di hemû parên Kurdistanê 
de, li pêxema rizgariya xaka Kurd- 
istanê û bexteweriya neteweya xwe 
de, riha xwe gorî kir, û pêşmergeyekî 
rasteqîne ê Kurdistanê bû. 

Hevalê şehîd Se’îd Çurukaya naskirî 
bi Dr. Silêman, tevî xwendina li asta 
bilin û di zanîngehên derve de, û 
tevî jiyana asûde li welatekî pêşkevtî 
wekî Almanyayê de, vê carê jî, dest 


ji asûdeyiya xwe hilgirt, û vegeriya 
nava karwanê xebata azadîxwaziyê, û 
li dijî terorîzmê û êrîşberên ser Kurd- 
istanê xebat kir. 

Dr. Silêman yekem car jî xwendina 
xwe bi cih hêlabû, û di karwanê 
rizgarîxwaziya Kurdistanê de beşdarî 
kiribû, vê carê jî, li başûra nîştiman li 
dijî terorîstan sekinî, û di vê heyamê 
de, di gel “rasan” a Rojhilat, hevsozê 
rasanê bû, û digel rêbaza azadîxwa- 
ziya Rojhilata Kurdistanê hevsozî û 
alîkarî kir. 

Se’îd Çurukaya naskirî bi Dr. Silê- 
man, rahêner û şarezayekî baş ê 
biyavê dijî teqînan û dijî mayînan bû, 
û bi sedan pêşmergeyên Kurdistanê 
di vî warî de pê gehandibûn, û bi 
hezaran mayînan pûç kiribû, û riha 
hezaran poêşmergeyan ji tevlikên 
terorîstan parastibû. 

Deftera Siyasî ya PDKÎ tevî vê ku 
şanaziyê bi kesên welatparêz û xebat- 
kar ên wekî Se’îd Çurukaya naskirî 
bi Dr. Silêman dike, û tevî bibîranîna 
vê ku, li dîroka rizgarîxwaziya Kurd 



de, mînakên van cure hevpêwendiyan û beşdariya Kurdan, di xebata beşên din 
de zaf in, sersaxiyê dibêje malbata birêz Se’îd Çurukaya naskirî bi Dr. Silêman,û 
xwe hevxemê wan dizane, jiber ku jidestdayîna Se’îd Çurukaya naskirî bi Dr. 
Silêman xisarek bû, bo hemû Kurdistanê. 

Riha wî şad be, û riya wî ya pirr ji serwerî pirr rêvîng be 



PDKÎ 

Deftera Siyasî 

10.08.1395 

31.10.2016 


Jineke pêşmerge, û hevjîna pêşmergeyekî şehîdê rêya azadiyê, koça dawiyê kir 



J ine pêşmergeyekî kevnar û 
hevjîna pêşmergeyekî şehîdê 
rêya azadiyê,bi sedema nesaxiyê,di 
nexweşxaneyeke bajarê Kirmaşanê 
de koça dawiyê kir. 


Li gorî nûçeya gihîştî bi malpera Kurdistanmedia,”Selma Qobadî” jine pêşmergeyekî kevnar û hevjîna 
pêşmergeyekî şehîd, bi navê ”Fetah Fetahî”xelkê dewera Zerdûyiya ser bi bajarê Pawê, di dema sibezûya roja 
Duşemiyê rêkewt 10’ê Xezelwera sala 1395’ an ya Rojî,piştî demekê ku bi nexwaşiya şêrpençê(seretan) tûşbibû,li 
temenê 78 saliyê de,di nexweşxaneya îmam Riza, li bajarê kirmanşanê de koça axiretê kir. 

Dade Selma Qobadî, keça xwdê jê razî,Mîrza Ehmed Qobadî ye, û sala 1317’ an ya Rojî li gundê ‘’Riwan” a ser bi 
dewera Zerdûyiyê, cave xwe bi rûyê dinyyaê vedike, û piştî serkevtina şoreşa gelên îranê, û êrîşa hovaneya komara 
Îslamî, bi ser gelê Kurd di kurdistanê de, Selma Qobadî,di gel hevjîna xwe, şehîd Fetah Fetahî,tevlî refên pêşmergên 
PDKÎ dibin, û bi dilsozî û emegdariya xwe bi gel û nîştiman, û rûmetxweşiya xwe bûne çihê bawerî û xweşnaviyê di 
nava hevalên pêşmerge û xelkê herêmê. 

Dade Selma di nava xelkê devera xwe de, cihê rêz û hurmeteke taybetî bû, û li dawî demên jiyana xwe de ragehand 
ku ez hertim pêşmergê PDKÎ me,û gotibû ku peyama piştgîrî û wefadariya min bi hemû xebatkarên PDKÎ ragehînin. 
Şehîd ‘’Fetah Fetahî” pêşmergeyekî mirxas yê hêza Şaho ya PDKÎ,û hevjîna dade selmayê li rêkewt 28’ ê Cozer- 
dana sala 1365’ an ya Rojî,di şer û pevçûnekê bi kirêgirtiyên rejîmê re, di nava awahiya ‘’Dişe” ya ser bi devera 
Hewramenê, şehîd dibe, û tevlî karwanê şehîdên rêya azadiya gel û welat dibe. 

PDKÎ bo vegerandina yekcarî ya xaka Kurdistanê şehîd da 



Elborz Rû’înten 


D i sala borî de, PDKÎ saleke 

dijwar bi rê kir. Renge biprsin ku 
kîjan sala vê hizbê bi dijwarî derbaz 
nebûye, bê guman rast e ku eva jî ve- 
digere ser hestkirina bi berpirsayteiya 
li hemberî vê erkê ku li ser milê vê 
hizbê hatiye danîn. 

Dema ku xwe di hemberî gel û 
nîştiman de berpirsyar dizanî, bê gu- 
man gellek qurbanî û fîdakarî pêwîst 
e, ku dîroka PDKÎ pirr e ji vê qurban- 
danê. Heya hinek caran dibêjin ku 
her PDKÎ ye ku dikare vê hemî azarê 
bibîne, û her berdewam û pêdagirtir 
be, li ser xebatê, û pêngavên bihêztir 
bo pêşerojê hilgire. 

Mînaka vê fîdakariyê şehîdbûna Resûl 
Mihemedzade, kadrê xwedî vec, ê 
PDKÎ ye, ku li bereyên şer ê li Mûsilê 
bo hertim navê xwe di nava dilê gel 
û welat de tomar kir. Jidestdayîna 
xortekî din, ê mekteba Demokrat bo 
gel û nîştiman derdixe ku, vê partiyê 
hertim berjewendiyên neteweyî û 
Kurdistanî berî her tiştî daniye. 

PDKÎ bi dirêjahiya temenê xwe, ew 
siyaset peyrew kiriye, lê renge kêmtir 
xwendin jê re hatibe kirin. Bona der- 
ketina vê mijarê, destpêkê dibe ji siya- 
seta hizbê di hemberî Başûra Kurd- 
istanê em hûr bin, ku ew partiya tevî 
hemû şiyanên xwe, û hebûna gellek êş 
û azaran, û dijberî û pilanên bê hejmar 
û gemar ên dijmin, cuda ji berjewndî 
û piştevaniya eşkere û veşartî ya ji 
hikmeta Herêm li Başûr, armanceke 
wê ya din nebûye. Ew piştevaniya 
xwe di sê qonaxên pêş raperîn, û 
dema raperînê û piştî raperînê de 
dibîne, û her carê û bi awayekî Kurd- 
istanîbûna xwe selimandiye. 

Hertim fakterek bûye, bo lihevnêzîk- 
kirina hizb û aliyên Başûr, ji ber ku 
dostatiya hemiyan kiriye, û rêz ji 
nawendên wekî hikûmet û parlemanê 
girtiye. Tu demekê di demên herî 
dijwar de jî, hawara xwe bo dijminê 
Kurd li dijî Kurd nebiriye, û heya bo 
vê siyasetê jî, gellek qurbanî daye. 

Ew binemayên exlaqî ên hizbê, lewra 
giring in, û dibe bi hemû awayekî 

bi hezaran carî bêne gotin, û bibin 
sermeşqa siyaseta aliyên din jî, jiber 
ku beşek ji bêbextiyên gelê Kurd 
vedigere ser nebûna siyaseteke Kurd- 
istanî. Lewra jî ku em dibînin hizbek 
bi vî awayî berçav digre, dibe wekî 
xaleke bihêz û erênî ya vê hizbê çav 
lê bê kirin, dema ku şehîd Resûl Mi- 
hemedzade, digel beşa endaziyariya 
pûçkirina mîn û teqemeniyên DAÎŞ’ê 
li bereyên herî pêş ên operasiyoneke 
girîng ya wekî şerê DAÎŞ’ê di dema 
pûçkirina minê de, ku girîngtirîn 
taktîka DAÎŞ’ê ye, bo şehîdkirina 
pêşmerge, erka xwe bo parastina bi 
hezaran pêşmerge encam dide, û di 
vê riyê de şehîd bû, ku kesên wekî 
me nedizanîn, ku ew berpirsê fêrgeha 
komîsyona Perwerdehiya PDKÎ ye, û 
ew û kadrên vê hizbê, mijûlî karekî 
nîştimanî ne. 

Hekî li gora siyaseteke teng ya hizbî û 
jixwehezkirin ba, eva dibe PDKÎ mez- 
tirîn propagende bi karekî wisa kiriba, 
lê vegeriyana bo binemayên nîştimanî 
wisa kirin ku heya dema şehîdbûyîna 
vî kadrê kêrhatî, em agehdarî vê erkê 
nebin. Wate hizb, tenê bo parastina 
nîştimana Kurd û Kudristan karekî 
bi vî rengî kiriye. Ji aliyekî din ve 
şehîd bûna di pêxema xaka nîştiman 
di mekteba Demokrat de sînoran nas 
nake, û li her cihekî ku hewce bi hizbê 
û xortên wê hebe, bê çavnihêrîkirina 
ji deskewteke hizbî, amade ye ku ew 
erka ku dikeve ser milên wê, encam 
bide. îca ew erk bergirîkirin be di 
hemberî hêzên terorîstî ên Komara 
Îslamî yan DAÎŞ’ekê, ku di siyasetên 
xwe de, rûyeke din a Komara Îslamî 
ya îranê be di herêmê de. Ew çende 
bo her çar perçeyên Kurdistanê, siyas- 


eteke neguher ya hizbê ye, di demekê 
de ku serbarê hebûna têbîniyan li ser 
siyaseta aliyekî, lê ji bo yekxistin û 
derxistina rêjeya Kurd di hilbijartinên 
Bakura Kurdistanê, di kongireyeke 
rojnamevanî de, piştevaniya xwe 
bo HDP radigehîne, di her kom û 
civînekê de pêdagiriyê li ser yekîtî 
û yekgirtina di navbera aliyên siyasî 
ên Rojava, bi armanca gihîştina bi 
mafên xwe di vê parçeyê de dike. 

Serêşe nebûn bo tu Kurdekî û heya 
xwînrijandin bo parastina pêşmerge û 
deskewt bo berhemên nîştimanî wisa 
kiriye ku ne bi gotar, belku di piratîkê 
de jî, mînakeke baş e bo siyasetên 
Kurdistanî ên PDKÎ di herêmê de, 
ku nîşan dide, ku hebûna hêzeke 
wisa karîgeriya erênî heye bo hemû 
Kurdistanê. 

Biyaveke din ya vê siyasetê vedigere 
bo têza piştevaniya Kurd, di hemberî 
dewletên dagîrkar û dijminê Kurd. 
Helandina berjewendiya hizbê bo ber- 
jewendiya Kurd wisa dike, ku bikare 
siyaseteke bi vî rengî berçav bigre. 
Hekî bê û ew biyav wekî beşek ji si- 
yaseta hemû aliyan be, eva pêngavên 
girîng dibe, bo Kurd û Kudristanê. 

Di dawiyê de çîroka şehîd Resûl ku 
mamostayekî fêrgeha PDKÎ bû, bo 
pêgehandina lawên welatparêz, di çar- 
çoveya mekteba demokrat, eva bixwe 
waneya herî mezin e bo vê ku çawa 
em bikarin xizmeta Kurdistanê bikin, 
û çawa em xwe pê bigehînin, û ya ku 
me bi dest xistiye, çawa di xizmeta 
şoreşê de bi kar bînin. Xortekî bajarê 
Seqizê di destpêka pêşmergatiyê de 
dibe pêşmergeyeke hizbê, û pileyên 


Mînaka vê fîda- 
kariyê, şehîdbûna 
Resûl Mi- 
hemedzade, kadrê 
xwedî vec ê PDKÎ 
ye, ku li bereyên 
şerê li Mûsilê bo 
hertim navê xwe 
di nava dilê gel û 
welat de tomar kir 


pêşmergatiyê û kadriyê wekî yekem 
derbaz dike, û piştre li zankoya 
Selahedîn, beşa Dîrokê bi dawî tîne, 
û cardin vedigere nava refên şoreş û 
tekoşînê, û piştre mamostatiya fêrgehê 
dike û gellek ciwanan pê digehîne, û 
bi sedema kêrhatîbûna di beşeke hes- 
tiyar ya şer, wate pûçkirina mayînan 
di operasiyona diyarîkirina yekcarî 
ya sînorê Kurdistanê pêşmerge 
diparêze, û jiyana xwe fîdayê Kurd û 
Kurdistanê dike, lewra ez vê çîrokê 
bi rengvedaneke din ya siyaseteke 
Kurdistanî ya PDKÎ dizanim. 

Kurdistan - Pêşmerge Se’îd Çurukkaya Girt Hembêza Xwe! 

_____ J 

Çurukkaya li Almanya, di warê Civat- 
nasî de, zanîngehê dixwîne û piştî qe- 
dandina xwendinê dikeve nav xebata 
bazirganiyê de. Li gor zanyariyan, di 
vî warî de jî pêşdikeve. 

Lê, gava DAIŞ êrîşî Kurdistanê dike. 
Başûrê Kurdistanê carek din dibe 
wargehê têkoşînê ji bo azadîya Kurd- 
istanê, Çuruklcaya wekî dibêje: nikare 
tenê ji Ewrûpa ve li vî şerî temaşe 
bike. Tê Kurdistanê! Dibe pêşmerge, 
dibe Fermander! Dibe pîsporê têkbi- 
rina mîn ên dijminê Kurdistanê. 

Dibe rêhevalê bi hezarên pêşmergeyên 
Kurdistanê re. Heta roja dawî ya 
jiyana xwe - li devera Başîk, gava 
dixwaze mîn ên DAIŞ a terorîst têk 
bibe, dibe parezvanê hevalên xwe yên 
pêşmerge, dibe parezvanê welatê xwe 
- Kurdistanê!. Ne terorîst ên DAIŞ, ne 
dijminên azadiya Kurdistanê vêca tu 
caran dê bi wî nikarin - ji bo ku wî di 
dilê Kurd / Kurdistanê de xebata xwe, 
doza xwe, têkoşîna xwe, baweriya 
xwe çandiye. Ew jî Kurdistan e! 
Kurdistan a Dr. Se’îd, Kurdistan a me 
hemûyan!... 




Cemal Batun 

D i 29’ê meha Cotmehê de, aga- 
hiya şehîdbûna Dr. Suleyman 
(Sait) Çurukkaya xemgîniyek mezin 
li gel raya giştî ya Kurd / Kurdistanî 
peyda kir. Gelek taybetmendiyên 
şehîd Çuruklcaya hebûn, ku cîhêk 
xwe yê taybet, di dilê welatparêzên 
Kurdistanê de pêkanîbû. Li Bakur 
û Başûrê Kurdistanê di nav doza 
rizgariya Kurdistanê de, her û her di 
qadên zehmet, berxweder û herweha 
pêşengiyê de cîh girtibû. Her dem bi 
rêzdarî, nefsbiçûkî û dilovaniyê li gel 
rêheval û gelê xwe şopa xwe danîbû. 
Şehîd Sait Çurukkaya di sala 1968an 
de li gundê Çilkanî ya Çewlîgê hatiyê 


dinê. 

Dibistana seretayî, navîn û gimnasi- 
umê li Çewlîgê dixwîne. Çurukkaya 
xwendevanek gelek jêhatî û zîrek e. 
Yekser piştî qedandina liseyê Za- 
nîngeha TIB (doktorî) ya Uniwersit- 
eya Çukurova qezenc dike. Gava di 
sala sêyem a di zanîngehê de ye, di 
sala 1990an de dibe endamê Partiya 
Karkerên Kurdistanê (PKK). 

Piştî endametiyê derbasî Lubnanê 
dibe û perwerdeya partiyetî li Aka- 
demiya Mahsum Korkmaz li Bekaa 
dibîne. Heman salê vedigere devera 
Çukurova û dibe çalakvanê şerê nav 
bajaran. 

Di destpêka sala 1991 ’an de tê tes- 
bîtkirin û gava metirsiya man a wî li 
devera Çukurova rû dide, derbasî Di- 
yarbekrê dibe û piştî demek kurt erkên 
fermandariyê li herêma Diyarbekrê 
de werdigire. Çurukkaya karînên xwe 
yên pêşengiyê di nav xebata xwe de 
diyar dike û di sala 1993an de dibe 
Cîgirê Fermandarê Diyarbekrê yê 
PKK. Salek piştî wê bi Berpirsiyarê 
ya Eyaleta Navîn a PKK erkdar dibe, 
ku beşek ji wilayeta Elezîz, Muş û 


wilayetên Çewlîg û Erzurumê digre 
nav xwe. 

Di sala 1995an de Fermandarê Giştî 
yê eyaletên Xerzan, Eyaletên Navîn 
û Diyarbekrê ye. Heman salê wekî 
endamê Komîteya Navendî ya PKK tê 
hilbijartin. Sala 1996an carek din der- 
basî perwerdeya Akademiya Partî dibe 
û herweha li Suriye li gel Abdullah 
Ocalan dimîn e. Dawiya salê vedigere 
Diyarbekrê û Fermandarê Eyalet a Di- 
yarbekrê ye. 1997 - 1998an li Başûrê 
Kurdistanê li deverên Zap, Xakurk û 
Qendilê ye. Beşdariyê di Kongreya 
6em û 7em a PKK de dike. 

Gava sala 2000’an (ku piştî girtina 
Abdullah Ocalan e) PKK armancên 
xwe diguherîne û rêvebiriya xweser, 
xweseriya demokratîk dibin hedefên 
sereke yên PKK, Çurukkaya van 
guherînên bîngehîn qebûl nake û li gel 
gelek hevalên xwe ji PKK vediqete û 
Insiyatifa Azadiyê ava dike. Lê, piştî 
ku dibîne nikarin bi awayek gelemperî 
xebata xwe di nav Bakurê Kurdis- 
tanê de qayim bikin, Insiyatifa xwe 
hildiweşînin û ew dawiya sala 2000an 
de diçe Almanyayê. 












Rojev 


Hejmar(289) 05-11-2016 


Agirî 


ç \ 

Nerîna 

Lîderan 

V___ J 



Demîrtaş: “Tendurustiya 
min baş e, û morala min 
bihêz e”. 



Obama: “Tramp hekî 
biber serkomar, gef e li ser 
asayişa hemû cîhanê” 



Tramp: “Girîng ew e 
ku Obama çar salên din 
serkomar nabe”. 



Baxçelî: “Em alîgirê cezayê 
bidarvekirinê ne”. 

Hevserokên HDP’ê û neh parlemantar hatin girtin 


P olîsê Tirkiyê hevserokên HDP’ê 
û 9 kes ji parlemantarên Kurd 
destbiser kirin. 

Li gora raporên ku hatin belavkirin, 
berpirsyarên dewleta Tirkiyê 9 par- 
lemantarên Kurd bi navên Sirî Sûreya 
Onder, Îdrîs Baloken, Ziya Pîr, Nûrsel 
Aydoxan, Leyla Bîrlîk, Selma îrmak, 
Ebdullah Zeydan û Gulser Yildirim 
destbiser kirin. 

Herwisa Wezareta Navxwe ya Tirkiyê, 
di daxuyaniyekê de ragehand ku li 
gora biryara dawakarê giştî li Amedê, 


Şiranx, Colemêrg, Wan Çewligê 11 
parlemantar hatin girtin, û du par- 
lemantarên din jî bi navên Feysel 
Saryildiz, û Toxba Hezer biryara 
girtina wan hate derkirin. 

Demîrtaş hevserokê giştî ê HDP’ê di 
dema guherînkariya di destûrê de, li 
konferanseke çapemeniyê de rage- 
handibû ku tu yek ji hevalên me bi 
piyên xwe naçin dadgehê. 

Demîrtaş di doma axavtina xwe de 
bas ji vê kiribû, ku dewleta Tirkiyê bi 
zorî dixwaze lêpêçînê li me bike, ku 
ew yek jî mehal e. 



Dawakarê giştî yê Komara Tirkiyê li 
Amedê de, di daxuyaniyekê de rage- 
handibû ku parlemantarên HDP, bi tohm- 
eta endametiya li rêkxiraweke terorîstî ya 
çekdar de hatine girtin. 


Tehrîmên Amerîkayê li ser şîrketa firokevaniya Mahanê di 

cihê xwe de ye 


C an Kirbî gotiye ku tehrîmên 
Amerîkayê derheq vê şîrketê 
di cihê xwe de ye. 

Li gora nûçegihaniyan, Can Kirbî 
berdevkê Wezareta Karê Derve ya 
Amerîkayê, li dijkiryara bi raporekê li 
derbarê şîrketa firokevaniya Ma- 
han ku ji aliyê Spaha Pasdaran ve 
tê piştgirîkirin, gotiye ku tehrîmên 
Amerîkayê derheq vê şîrketê di cihê 
xwe de ye. 

Şîrketa firokevaniya Mahanê, ku 
girêdayî Spaha Pasdaran e, bo zêdetir 
ji deh welatên Asyayî û Ewropî firîna 
tîcarî heye. 

Ji dîtingeha Wezareta Xizînedariya 
Amerîkayê ve, şîrketa Mahanê, 
alîkariyeke gellek nêzîk digel Spaha 



Pasdaran heye, bi taybetî digel çiqa wê ya derveyî sînor, wate hêza terorîstî ya 
Quds. 

Amerîkayê ragehandiye ku ew alîkariya nêzîk bo mînak veguhastina çek û teqe- 
meniyan, bo welatên wekî Sûriyê û Lubnanê ye. “Mahan Air” ji sala 1390’î ve, di 
rîzbenda tehrîmên Amerîkayê de ye. Amerîkayê 19 kes û şîrketên ku tawabar in di 
“dellalî” ya bo vê şîrketê, tehrîm kir. 

Can Kirbî, ragehandiye ku tehrîmên me li dijî vê şîrketê, wê berdewam bin, û me 
tu niyetek bo guhartina wê tune ye. 


r 

v 


Yekîneyeke berhemanînê, kesên leşkerî werdigre 


J 


N êzî 15 kes ji pirsonelên 

xanenişînkirî ên hêza Întizamî 
ya rejîmê, di komanyayeke ber- 
hemanîna çîmentoyê di Bîcarê de 
kar dikin. 

Li gora rapora nûçegihanê 
“Kurdistanmedia”yê, karxaneya 
çîmentoyê ya Kurdistanê li Bîcarê de, 
beşa nobedariyê daye destê peyman- 
karên taybet, û wan ji dest kirine bi 
wergirtina kesên nizamî (leşkerî)ên 
xanenişînkirî. 

Yek ji wan leşkeriyên xanenişînbûyî, 
ku di beşa nobedariyê de hatiye wer- 
girtin, ji endamên pêşîn ê NACA’yê 
ye. Di doma vê raporê de hatiye ku 
di 2 salên borî de, zêdetir ji 250 kes 
ji karker û karsazên kompanyaya 



Çîmentoya Kurdistanê xaenişîn bûne. 

Wergirtina kesên leşkerî, di demekê de ye, ku serokê vê şîrketê, di bin zexta çal- 
akên kedkarî de, wergirtina kesên ne xwecihî ragirtibû. 

Nirxa bêkariyê di parêzgeha Kurdistanê de %20 em ku di raserî welat de, pileya 
sêyem heye. 

birîna wî giran e, û li ser pişta hespekî 
bi awirên xwe, rû li hevçeperên xwe 
dikir, û digot: «Herin min bi cih bi- 
hêlin, sibehî ye, û hekî dinya rohn be, 
derketina we zehmet e«. Di demekê 
de, ku xwîn wekî ‘kele kîvîyekê’, 
dilop dilop ji laşê wî dihate xwar di- 
got, çeka min li cem min danên, herin 
bila zirar ji vê zêdetir nebe, dema ku 


Tîleko mat û bêdeng. Deşta Koyê, 
xembar e, Bîngul çavrê ye, û Hewlêra 
Hûlako û DAÎŞ bezîn, himbêz jê re 
vekiriye, Şêxan pirça al ya xwe verot, 
û Şingalê jî destên xwe bi aramî, bi 
ser rûçikê xwe de tîne, û Rojhilata 
birîndar ya Rasanê jî, li ser piyan 
sekinî ye, demek bû me dixwast ku 
em bêhnekê vedin, û li ber sîbera 


_ 1 _^ 1 - ! !_ 



Şehîd 


Resûl Mihemedzade 



N: Luqman Mêhfer 


Taze em li herêmên azadkirî, pên- 
gav bi pêngav ji quntarên çiyayan 
hildikişiyan, û rûpeleke nû ji xebatê 
dest pê dikir, û kêm kes hebûn, ku bi- 
karin taba vê qonaxa dijwar û bizehm- 
et bînin. Yên ku ew şanazî û ji xwe 
bihorîn, û cangorîtî dibû para wan, her 
keç û kurên mekteba Demokrat bûn, 
ku li aliyê din ê sînorên destçêkirî, di 
demsala buharê de, per û baskên xwe 
vedikirin, û wekî avjenekî şareza di 
nava behra pirr şîpel ya gel de, gemiya 
xwezî û hêviya Kurd ber bi girava 
armancên xwe ve diherikand. 
Buhareke sirr û sar e, û hêşta gullale 
û gezîze û şilêran serî di bin xaka 
quntara çiyayan de ranekirine. Hêşta 
Qendîlê kofiya xwe ba nedaye, û ser 
heya pê spîpoş e, û deştên Lacanê 
sor, û Pîran jî taze bi rengê kes xwe 
dixemilîne, derberûyên daristana berê 
Mêrgan jî, her çilû nedane, û bajar li 
pêşwaziya bazên koçkirî ên Germi- 
yanê de ye. 

2 ’ê Banemera sala 1365’an e, deste 
deste baz bi bejn û balê Qendîlê ve 
jêhel dicing, û destên xwe di nava 
pirça Şêx Ayişeya taze di bin befrê 
de derketî de, tînin û dibin. Kar- 
waneke bê binî li rê de ye, her ji Şaho 
û Nekerozê ve heya Agirî ketiye rê, 
bi bê bêhnvedan, diçe û rê dibire. Ji 
esman ve stêrkeke geş ber bi erdê 
rakêşaye, û li çiya gulek şilêr çilm- 
isî, û li ber derwazeya bajar, fer- 
mandeyekî bo rizgariya neteweyî li 
pêşberî azadiyê de kirnoş bir. Di nav 
pirse û sersaxiya wî de, min pîreke 
kinc xakî, û bi heybet û bi bîrûbawer 
dît, ew jî mamosta Ebdulrehmanê 
Lahîcanî bû, qehremanê nava reş 
çalên taxût, û berxwedanvanê şoreşa 
nû bû. Bo mergê Muradê taqane nagrî, 
û matembar nabe. Rû li çeperên xwe 
û şehîd dibêje: “Murad” nîgeranî ji 
dilê min de derkir, û serê min bo heya 
heya bilind kir. Hekî em bixwazin 
ji bindestiyê rizgar bin, hizb û Kurd 
û Kurdistan xortên wiha dixwaze. 

Here xortê min, min tu spartî Xwedê, 
gerdena te aza be. 

Muradê şoreşger jî leşê wî bixwîn û 


got ku te hajê dê û bavê min ê pîr 
hebe, û dildaniya bide ber dilê wan, bi 
jin û zarokên min re bigihîje, û ema- 
netê te, xûşka min ya taqane be, ew 
dawî gotinên Muradê fermande bûn. 

Edî bi yekcarî çavên xwe li ser hev 
danîn û ez bi cih hêlam. Bo gencekî 
wekî min di vê serdemê de, ew yek bo 
min hem erk û hem jî xemeke giran 
bû, û hertim di nav mêjiyê min de 
dihat û diçû, û ew hinda ku min karî, 
min ew erk bi cih anî, û heya wê dema 
ku “Leyl” ji çiyastan û “Mecnûn” 
ji Germiyanê bû, û Mecnûnê koça 
dawiyê kir, qeder ew bû ku Leyl ji 
Rojhilata Kurdistanê ve, bona himbêz- 
kirina Mecnûn rû bike Başûra Kurdis- 
tanê, û li rex hevdu li himbêza dayîka 
nîştiman de bisitirin. 

Baxê Murad jî, îro rojê xemiliye, û 
ber gertiye, kî-ê dihate bîra wî, ku 
Helîme çar mehan piştî şehîdbûna 
bavê xwe ji dayîk dibe, dema ku çavê 
xwe bi rûyê dinyayê vekir, bavê xwe 
tê de nedît. Wî bi wêne bavê xwe dît, 
li himbêza dapîra xwe de mezin bû, û 
hewrazê zanîngeha hiqûqê birî û niha 
bi pênûsa rengîm, serpêhatiya jiyana 
bav û bapîrên xwe, û henase sariya 
dapîra xwe dinivîse. Taqane xûşka wê 
jî bû yek parçe moral, û jîrane li pişt 
hevjînê xwe sekinî, û milê xwe da ber 
vê xembariya mezin, û rûsorane di 
cerbeyên jiyanê de çiriskî. 

Payîz e, û bi ser kul û kesera Murad 
re, cardin birîna Resûl e ku li ser laşê 
me birîneke nû vedike. Seqiz sirr, 


çepgerdûn, rê neda, û xew ji çavan 
herimî, û reşebayê bahoza DAÎŞ’ê 
rabû, û pirça yek ji şêneyên nû verot. 
“Arsan”ê taze pêgirtî, kena li ser lêvan 
nema, û kotra min ya spî ji hêlûna 
xwe bîhanî bû, û hevala min ya îxtiyar 
jî, cardin himbêza wî bi xeman hate 
dagirtin, û Gullale jî baskekî din ê wê 
şikest. 

Ho hevalo, tu bi bê xatirxwastin, ber 
bi seferekê ve çûyî, ez bawer nakim 
ku ew xebara rast be, û eva dawî 
xatirxwestina te be, û ez li nava koma 
kur û keçên dil pirr ji evîn a fêrgeha 
te, li te geriyam, da ku te bibînim 
û bînim, dema ku min ji xwendek- 
arên Rojhilat ên nava kolêja Hew- 
lêr pirsî gotin ku, kanê ew kesê ku 
hişkegirêyên kêşeyan ji me re vedikir, 
dema ku min rû li pirtûkxaneya giştî 
ya Azadiyê kir, bi sedan pirtûkan 
devê xwe vekirin, û devsa penceyên 
te nîşanî min dan, dema ku min serî li 
sekretariyetê derxist, gotin kadrê herî 
cihê baweriyê, û herî aram bû!. dema 
ku min rû li komîsyona Perwerdehiyê 
kir, gotin ku endamê herî çalak bû. 
Dema ku min rû li komên xelkê kir, 
gotin pêşmergeyê herî xelkî û xakî bû. 
Dema ku min serdana çiya û fêrgehê 
da, dersxwanan rondik rijandin, û 
gotin ku mamostayê herî xwedî exlaq 
bû, ew e ha, pênûs û kilasora wî her 
li ser maseyê ne, bo sefereke betal, û 
dema ku kete rê, got ezê zû vegerim û 
xatir ji me nexwast. 

Derengiya şevê telefona min zeng 
xwar, min hilgirt, û ew bixwe bû, 
remz û razek di navbera me de hate 


gotin, dawî gotina wî ew bû ku 
nîgeran nebe, tenê kêmek hişyarî 
pêwîst e, û halê Arsan ji min pirsî, 
min gotê herwisa çav li rê ye, her 
ku zenga derî tê lêdan, bilez dibeze, 
wisa difikire ku tu bixwe yî, da ku 
wekî caran bi te re bilîze, lê êvariya 
5’ê Xezelwerê hinek hevalan serî li 
min dan, ku xem li rûyê wan dibarî, 
û rengê wan sîs bibû, û bi zehmet 
dikarîn qise bikin, û yek ji wan hêdî 
xwe nêzî min kir û di guhê min de 
qiseyeke nexweş çirpand û guhê 
min zingîn lê hat, gote min mixabin 
Resûl.... bo min xebera mergê wî ji 
xebera şehîdên Rasan bijantir nebû, ez 
bilez rabûme ser piyan û ber bi sek- 
retariyayê ketim rê, bo hemşêvriyê, 
û bona rêûresma bi axê spartina wî, 
lê li cem min ‘Kinêre’ ji askên bênaz 
ên ‘Rasan’ê zêdetir nebû, Arsan jî ji 
Arsanên wan bênaztir nebû, lê dilê 
min wekî Bûrkanekê, û rûmetê min jî 
sor, lê serbilind im. 

Temenê min jêhel çûye, û gefa mirinê 
li min dike, dema ku min rêvîngeke 
mandî dît, her ji Tîlekû ve heya Koyê, 
bi bê bêhnvedan rê biriye, got: “Ey 
Tofîq, di vê rojê de ku te ez mîna 
kopal piştkûr kirim, Resûl jî her di 
vê rojê de pişta min şikand, kî dibêje 
ku dîrok ducarî nabe!?. Min got, ne, 
em li kûreya jan û êşan de heliya ne, 
û hûn jî wekî Qendîlê ne, û Qendîl jî 
ne diçeme, û ne dişkê, û qet jî ji nav 
naçe. Eva Arsan e, ku kopalê destê 
te ye, di şevê de ronahiyê dide ber 
piyên te, di ronahiyê de jî, pêngav bi 
pêngav, li binevrazên tîk serkeve, û 
li ser cihên asê û li ser lat û zinaran jî 
xwe pêve bigre, û serî li Gare û Metîn 
derxe, û li Bîngola Bakur binêre, ku 
du pêşmergên sînomenas dest dane 
hevdu, û devkenî ne, û Rojhilat, 

Başûr, Rojava û Bakur serî ji bo wan 
ditewînin, ew jî lêvken in, û dibêjne 
karwanê Rasanê, ku karwanê rizgariyê 
û vegeriyana herêmên veqetiyayî ên 
Başûr, wekî rûbarê Sîrwan diherike, 
Arsan jî yekem yadgarê min e, û kila 
çavê min û sebra ber dilê we ye. 
Têbînî: 

-Mela Ebdulrehman Lahîcanî bavê 
şehîd Murad û girtiyê siyasî, zêdetir 
ji 60 salan temenê xwe bo xebata di 
nava PDKÎ de danî. Di goristana 
şehîdan a PDKÎ de, li gel hevjîna 
xwe li rex hevdu bi axê hatine 
spartin. 

-Mam Mehmûd jî bavê şehîd Tofîq 
û Resûl Mihemedzade ye 

Karkerên “Aq Dere” ku şelaq xwaribûn, niha jî bêkar in 


Piştî vê ku karkerên “Aq Dere” şelaq 
xwarin, û vê yekê dengvedaneke zaf 
di ragehandinên giştî de li pey xwe 
hebû, biryar bû ku ew vegerin ser karê 
xwe, lê niha jî bêkar mane. 

Li gora nûçegihaniyan, ew karkerên 
kangeha “Aq Dere” ya şaristana 
Tikabê, ku li ser bingeha dozveki- 
rina xwediyê kar li dijî wan, derbên 
şelaqan tab kirin, û vê yekê civaka 
kedkarî hejand, û ew cezakirin jî bi 
sedema birêvebirina meşeke ner- 
azîbûnê ji aliyê wan kedkaran ve bû, 
niha jî bêkar mane. 

Herçend ku hukmê girtina wan piştre 
hate hiloşandin, lê hem bêkar mana 
wan, û hem jî li ser kar vêdenebirina 


birêveberê giştî ê îdareya kar, civaka 
kedkarî êşandiye. 

Husên Hebîbî çalakê kedkarî ku bi 
mehan e, rewşa kedkarên “Aq Dere” 
dişopîne, derheq vegerandina wan 
kedkaran bo ser kar dibêje: “ Li ser 
bingeha biryara heyeta çareserki- 
rina kêşeyan ya îdareya “Kar” wan 
kedkaran mafê vê heye ku vegerin 
ser kar, û heqdestê wan çend mehan 
bêkarmanê jî wergirin, lê xwediyê kar 
gotiye wan, em ne karkeran dixwazin, 
ne jî pere didin”. 

Kedkarên şelaq xwarî û bêkar 
ên Tikabê dibêjin, di kangehekê 
(me’idenekê) de ku 240 kes kar dikin, 
em pênc kesê cezakirî bêkar in, û ciyê 



me tuneye, û niha em nikarin koçberî bajarên dine jî bin bo karkirinê. 


Rûsiyê nivîsîngeha rêxistina Lêborîna Navdewletî di Moskoyê de daxist 


D esthilatdarên 

Rûsiyayê,nivîsîngeha rêxistina 
Lêborîna Navdewletî daxist,ji ber 
vê ku ew saziya Mosko bi berde- 
wamî bi pinpêkirina mafê mirovan 
tometbar dike, di dema encam 
dayîna êrîşên esmanî yên li ser 
Sûriyê de. 

Her çend hikûmeta xwecihî ya 
Moskoyê ragihandiye,ku bi sebeba 
nedayîna kirêya vê nivîsîngehê, ev 
nivîsîngeh hatiye daxistin,ku berê 
jî çend caran bi nivîsên fermî, ji ber 
paşdexistina kirêya nivîsîngehê, 


hişyarî dabûne nivîsîngehê. 

Di dema ku karmendeke wî nivîsengehê diçe ber deriyê nivîsen- 
gehê, dibîne ku derî hatiye daxistin, û berqa wê jî hatiye qetkirin. 

Con Dalhuyîzin,rêveberê wê rêxistiê dibêje, “Ev bûyere bê mînak 
e, û heyanî niha tu agadariyek di derbarê wê rêxistinê de, bi me 
nehatiye ragehandin”. 

Herwiha dibêje: “Me hemû belgename hene, ku me hemû mehan 
kirê daye”. 

Hêjayî basê ye ku Rûsiye bi sedema binpêkirina mafê mirovan, 
nekarî vê care di civîna Civata Giştî ya NY de bibe endam, di 
civata mafê mirovan de. Lewra renge vê yekê, Rûsiye êşandibe, û 
anîbe ser vê baweriyê ku nivîsîngeha vê saziyê dabixe. 



Behayî berdewam di bin zexta rejîmê de ne 


Bûyera kar, jiyana nzarokeke temen 4 salî 


jê stand 


D i heyama çend rojên borî de, 
aliyê kêm 24 nawendên pîşeyî 
ên hevwelatiyên Behayî li bajarê 
Sarî de hatine polompkirin. 

Li gora nûçegihaniya “HRAN”, 
nawenda nûçeyan ya mafê mirovan di 
îranê de, di rojên 11 û 12’ê Xezelwerê 
de, ku roja jidayîkbûna avakerên ayînê 
Behayî ye, aliyê kêm 24 nawendên 
pîşeyî ên hevwelatiyên Behayî ên 
Sariyê ji aliyê organên Întizamî ve 
hatin polompkirin. 

Hêjayî basê ye ku xwediyên 
nawendên pîşeyî, çend rojan berî vî 
rêkewtê, serdana îdareya Emakin ya vî 
bajarî kiribûn, û bona nîşandana niyet- 
pakiya xwe, îdareya “Emakin” ji rojên 
xwe ên bêhnvedanê pê hesandibûn. 

Ew kiryara rejîma îranê di demekê de 
ye, ku li ser bingeha benda B madeya 



28 ya yasaya sîstema pîşeyî, xwediyên 
nawendên pîşeyî dikarin, heya 15 ro- 
jan di salê de nawendên xwe dabixin. 
Behayî jî mixabin wekî peyrewên 
mesebên din berdewam di bin zexta 
rejîma îranê û siyasetên wan yên 
dijîgelî de ne, û rastî lêdan û îşkence û 
girtinê tên. 



Qezwînê bûne qurbanî. 


Li gora nûçeya ku gihaye Ajansa 
Nûçegihaniya Kurdpayê, piştînîvroya 
Pêncşemiyê 6’ê Xezelwerê, bi 
sedema teqîna gaze, li yek ji kêlgehên 


mirîşkdariyê, li gundê “Rûdek” ya 
“Boyîn Zehrayê, şeş kedkar bi giranî 
birîndar bûn. 

demjimêrek piştî vê bûyerê ye yek ji 
birîndaran, ku zarokekî temen çar salî 
bû, li dema veguhastinê bo nawenda 
dermanî ya Qezwînê jiyana xcwe ji 
dest da. 

Ew hevwelatî ji kedkarên demsalê 
bpn ku ji bajarên wekî Mehabad û 
Serdeştê ve rû li Qwezwînê kiribûn. 

Di vê bûyerê de, sê jin û du mêr jî 
birîndar bûn. Li gora vê raporê tewa- 
hiya kelûpelên van du malbatan , di 
agirketinê de, bi tewahî şewitî ne. 

Herwisa nûçegihanê Kurdpa rage- 
handiye ku tu yek ji qurbaniyên 
bûyera kar li dewacîna Boyînzehra de, 
li bin çavdêriya Saziya Bîmeya Civakî 
de nebûne. 

Berhema Şehram Nazerî amade ye 


K arên albûma nû ya huner- 
mendê navdar ê kurd, 
Şehram Nazerî ber bi dawiyê 
ve diçe û tê gotin ku dê dimekê 
nêzîk de bê belavkirin. 


Rêveberê şîrketa Perdîs Erdewan 
Ceferî ku sponsoriya berhema nû 
ya hunermend dike, ji medya îranê 
re ragihand: “Ev sal û nîvek e em 
bi vê albûmê ve mijûl in. 

tekstên stranan ji helbestên Ebû 


Seîd Ebulxeyr hatine wergirtin. 
Mûzîk jî ji aliyê orkestraya flar- 
monîkî ya çekî ve hatiye ama- 
dekirin ku 70 jenyarên amêrên 
mûzikê beşdar bûne.” 

Li gorî gotina Caferî karê 
dabeşkirina mûzikê ya vê ber- 
hema nû ji aliyê Emîr Pûrxelecî 
ve hatiye kirin. Tê pêşbînîkirin 
di meha Rêbendanê de album 
bikeve bazarê 



Matar: Min ji strana Pêşmerge pere nestand 


S tranbêja lubnanî Hasna 
Matar, îdiya ku “pere ji 
strana li ser pêşmerge gotiye 
wergirtiye” red kir. 

Stranbêja lubnanî Hasna Matar ji 
Rûdawê re got, wê strana derbarê 
pêşmerge de bi şanazî gotiye û 
lixwekirina cilên kurdî jî ji bo wê 
serbilindî bû. 

Hasna Matar wiha got: “Ez li 
Hewlêrê dijim. Heger min li ser 
pêşmerge stran negotiba wijdana 
min rihet nedibû.” 



Li ser îdiya ku pere wergitiye jî 
Matar wiha axivî: 

“Ez li ser vê îdiya şeqiz mam. Ma 
çawa dibe hunermendek ji bo pere 
fikra xwe biguhere û strana bibêje. 
Min ji bo vê stranê ti pere nestan- 
dine. Ev îdia derew e.” 

Stranbêja navdar çend caran li 
eniya şer serdana pêşmerge kiribû. 
Beriya niha jî Hasna Matar 
straneke kurdî bi navê “Tenêtî” 
gotibû. 


r 


Helbestvanê dildarê yekîtiyê: Mele Nûriyê Hesarî 


~\ 

J 


Besam Mistefa 

Mele Nûriyê Hesarî yek ji helbest- 
vanên klasîk yên navdar yên Ro- 
javayê Kurdistanê ye û navê wî bi 
rêzgirtin cihê xwe li tenişta navên 
Seydayê Cegerxwîn, Tîrêj, Keleş û 
yên din digire. 

Mele Nûrî zimanzan, helbestvan 
û nivîskarekî pir berhem bû, lê 
hemû berhemên wî hîn nehatine 
çapkirin. Mele Nûrî herdem li ser 
nebûna yekîtiyê di nav kurdan de 
dinaliya û dikir hawar. 

Mele Nûrî di hemû berhemên xwe 
de, nemaze di dîwana “Zevîyek 
Gazîdan” de, her û her xema gel 
û welatê xwe dixwar û herî zêde 
li ber mijara parçebûn û nebûna 
yekîtiyê di nav gelê Kurd de dis- 
ekinî û dinaliya û wiha digot: 


“Hey Kurd hewar e qey ne bes 
ev sedê sala diçin. Hîn jî tû xweş 
nabî şiyar ev perçebûn bona çi ye? 
Kurd Kurdê kû dijmin nebî çaxê li 
wî tû ewle bî. Ê Kurd nekî yek bê 
ked e destê hevalan bernede. Têr 
û xizan îro yek in, kes guh nedin 
meznatiye.” 

Mele Nûrî zilm û stemkariya 
dijmin û neyarên gelê Kurd jî 
herdem bibîr dianî, lê ew bêhtir 
li ser dabeşbûna kurdan bixwe 
radiwestiya û ew wek sedemeke 
sereke ya rewşa kurdan û bindes- 
tiya wan didît û digot: 

“Kurdê xizan û dolemend tevde 
di bin zorê de ne. Kû hûr û gir tev 
nebine yek em bê hebûn û berze 
ne. Hê Kurd niha wek sêwî ye bê 
nav û ax û dewlet e. Ev perçebûn 
bona çi ye, yektî ji bo Kurd babet 


Mele Nûriyê Hesarî ku serxwebûn 
û rizgariya milet û welatê xwe 
dixwest, hertim gazin ji derdê 
neyekbûn û hevnegirtina kurdan 
dikir û digot: 

“Derdê me îro yektî ye bo Kurd 
nebêjin ev kî ye. Navê me bê cîhan 
bes e ev çi kul û berberî ye. Kî 
qenciyê bo Kurd bikî ew rohniya 
çavê me ye. Rûs û Emêrkanî yek 
in ka kî bir û bavê me ye!” 

Mele Nûriyê Hesarî di sala 1934an 
de li gundê Hesarê yê girêdayî 
Kerecosê ji dayik bû û wek Sey- 
dayê Pirêşan jî dihat naskirin. Ji 
destpêka sala 1967an ve li bajarê 
Qamişlo jiya heta sala 201 lan li 
taxa Qenat Siwêsê li Qamişlo koça 
dawî kir û li goristana Qidûrbegê 
hat veşartin. 


Agirî 


Goûnên \ 


Navdaran 

V_ J 



Destpêkirin, nîvdawîanîn e. 

ovidius Horatius 

Em ji her kesên ku me diecibînin 
hez dikin, lê em ji her kesên ku em 
diecibînin hez nakin. 

La Rochefoucauld 

Ger hûn dixwazin bila her kes bi başî 
behsa we bikin, wê çaxê hûn behsa 
xwe mekin. 

Pascal SSHer 

tim hinin din mînak bidin. 

D.Carnegie 

Ji berdêla tu ê hin tiştan nîvî bizanibî, 
bi tiştekî nizanibe çêtir e. 

Nietzshe 

Em nizanin em ê bi çi bin, lê em diza- 
nin em çi ne. 

Shakespeare 

Yên ku zanebûna wan zêde dibe, 
derdên wan jî zêde dibin. 

încîl 

Yên ku hinin din bizanibin zane ne, 
yên ku xwe jî izanibin biaqil in. 

Lao-Tsze 

Ma qet zane û nezan dibin yek? 

Hz.Muhammed 

KURMANCIYA BAKUR 



Kurmanciya Bakur Em bi gotin 
an biwêjekê dest bi meramê xwe 
vegotinê bikin. Tê gotin ku, tu 
li seyareya kê siwan bibî, tu yê 
strana wî guhdarî bikî. Gellekî rast 
e. 

Qey mirov dibêje ev gotina ji bo 
Kurmancî, zaravayê Kurdî hatiye 
gotin. Her çiqas seyare a me be 
jî, ji ber ku ajovanê seyareya xwe 
ne em in, em di seyareya xwe de, 
yanê li ser xaka bav û kalên xwe, 
stranên ajovan yê Ecem, Ereb û 
Tirk guhdarî dikin. Tenê xaka me 
nekirine çar parçe, çand û zimanê 
me jî kirine çar parçe. Rasterast, 
bandora serdestan li ser zimanê 
xwe em dibînin û dijîn. 


kur, bi tirkî difikirin û bi Kurdî di- 
axifin. Û bi |)êweyekî qeba Kurdî 
dipeyivin. Ev ne qebatiya zimanê 
me ye, ev ]3erma me Kurdên Bakur 
e. Ez bi xwe li hemberî vê rew[oê 
gellekî xemgîn dibim. Heman 
peyv û hevok, di devê Kurdekî 
Rojava an Ba]3Ûr de, ewqas Ipêrin 
û delal û kûbar. Mixabin di devê 
Kurdekî Bakur de bêtehm û qeba 
ye. Mirov nikare vê tenê bi ban- 
dora zimanê serdest ve girê bide. 
Rojekê bi hevalekî ne Kurd re em 
rûni]3tibûn û me televîzyon tema^e 
dikir. Di televîzyoneke Kurdî de, 
me hinekî axaftina çend Kurdên 
Bakur guhdarî û tema[oe kir. He- 
val, li min mêzekir û got, “qusurê 
nenêre lê zimanê we pirr qeba ye. 

Ez di şûna xwe de sar bûm û 
hinekî jî sor bûm. Zor zora min 
çû lê mafê Sezar em bidine Sezar, 
rast digot, ez jî wek wê difikirîm lê 
bi ferqekê. Ew qebatiya ji zimanê 
min nedihat, ji kesên ku dipey- 
ivîn dihat. Min ji heval re li ser 
înternetê, cuda cuda televîzyonên 


Kurdî vekirin û bernameyên cuda 
da temaşe û guhdarî kirin. Çi 
axaftinên Kurdên Başûr, çi yên 
Rojava û Rojhilat. Heval matmayî 
ma. Bi guhê xwe bawer nekir. îcar 
ji min re got, gelo çawa dibe ev 
heman ziman be? 

Dewam kir, çiqas zimanekî şêrîn 
e. Heman ziman û zarave, lê 
wek ferqa şev û rojê. Ez tex- 
mîn dikim, her zimanê dayikê yê 
her mirovî, ji bo wî şêrîn û delal 
e. Tehm û şêriniya zimanê xwe 
mirov nikare di ti zimanên din 
de bibîne. Mixabin, em Kurdên 
Bakur, qesta min ji bo pirraniyan 
e, helbet mirovên ku zimanê |)êrîn, 
delal dipeyivin hene, ew li derve lê 
pirranî zimanê xwe yê xwej) awaz 
û J)êrîn û naz diherimînin. TiJ)tekî 
din jî heye di vê mijarê de. Dema 
ku bi Tirkî dipeyivin Kurdên 
Bakur, çiqas xwe kûbar dikin, qet 
tu dibêjî li Stenbolê mezin bûne lê 
dema vedigerine zimanê xwe, ne 
kbarî dimîne ne jî şêriniya ziman. 


Pirs ev e; Gelo çima Kurmanciya 
Bakur, ne wek Kurmanciya Bajrnr, 
Rojava û Rojhilat kûbar e û qeba 
ye? Peyv û hevok heman bin jî, 
çima di Kurmanciya Bakur de 
tehm, |)êrinî û kûbarî tine? Heman 
ziman û zarave ye, lê ewqas ferq 
çima? 


Dema ez li ser televîzyoneke 
Kurdî, Kurdên Başûr an Rojava 
temaj)e û guhdarî dikim, gellekî 
kêfa min bi peyivandina wan tê û 
mîna ku Ipe kirê Amedê bavêjime 
devê min, tehmeke bêhempa 
berdide devê min û mîna ku ez 
muzîkeke zor ba|) guhdarî dikim, 
ez mest û kêfxwej) dibim. Lê dema 
Kurdekî Bakur guhdarî dikim, ez 
pirr caran eciz dibim. Wek mo- 
toreke ku gemar tevlî sotemeniyê 
bûbe, tu dibêjî ha motorê stop kir 
û sekinî. Çimkî pirranî Kurdên Ba- 


Tistonek 



1- Şeq şeq şeqşeqî, kete erdî, 
erd peqî. 


2- Sed terim yê di tabîtekê da. 

- Çum bajarê lakêşe, hemî 
mirovên li wir, ser sor in bin 
sipî ne. 

- Ji zigê diya xwe derdikevit, 
pişta babê xwe diperixînit. 

3- Diya mirî, devê beş. 

4- Vî alî dar, wî alî dar, di navda 
2 têşkêt har. 

Hêrve dar wêve dar, yê di nav 
da kûçkê/seyê har. 

- Ji vê ve dar e, ji wê ve dar e, 
yê di nav de seyê har e. 

- Ga di gelî da, gelî dirizit, ga 
narizit. 



5- Hêrve ax, werve ax, di 
navda mîr bidax. 

6- Ho dilivit, ho dicivit, ezman 
nîne pê baxivit. 

- Herîşan û perîşan, cihê axa û 
feqîran. 

- Siwarê me bi nîşan e, li ser 
maîna bê giyan e. 

7- Helotirr, melotirr, sîng sipî 
yê mil kutir, 

li hemî zevvya dikit tirr. (* bo 
gûzanê ji dibêjin) 

- Mam hesenê bi lingekî, çû 
şerê gondekî. 

8- Hindî dikêşit, xilas nabit. 

9- Helhey har e, reşwêley siyar 
e. 

10- Dara du tayi, di te hildayi. 

11- Ya zer e, li guştî hate der e, 
ya bi per e, ya kêm ser e. 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
t me re bişînin 





































♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

